Lav et referat af nedenstående tekst:

Tekst:
Det skal være gratis at hoppe på færgerne i Aalborg Kommune. Så klart er forslaget fra Enhedslistens Per Clausen, som vil have flere nordjyder til at benytte sig af tilbuddene om kollektiv trafik - og på den måde aflaste det trafikale pres på Limfjordstunnelen i myldretid. - Der er jo tale om, at folk i dag helst undgår Hals-Egense-færgen, fordi det koster penge. Men vi har brug for, at lidt flere tager den færge, særligt i myldretiden, siger Per Clausen. I dag koster det 50 kroner at få både chauffør og personbil med over Limfjorden på Hals-Egense-færgen, men håbet er, at en gratis færge kan lokke nogle af de 85.000 biler, der dagligt bruger Limfjordstunnelen, til at tage alternative ruter. Forsker tror ikke på det Den ansvarlige rådmand på området, Hans Henrik Henriksen (S), synes, at forslaget rummer et stort potentiale - også selv om det vil betyde, at kommunen går glip af billetindtægter på godt syv millioner kroner om året fra Hals-Egede-færgen, som er kommunalt ejet. - Det åbner nogle muligheder for at løse nogle logistikproblemer i forhold til Limfjorden, og så rummer det også nogle muligheder for Hals og Ulsted i forhold til bosætning, siger Hans Henrik Henriksen. Men at gratis færgefart over Limfjorden skulle være med til at lette presset på Limfjordstunnelen, har trafikforsker ved Aalborg Universitet, Harry Lahrmann, svært ved at få øje på. Især når der kun er plads til 11 biler per overfart på den lille færge. - Så skal man jo tænke på, hvor mange den færge kan transportere, og hvor meget det vil hjælpe i Limfjordstunnelen. Og færgen vil måske kunne nå to ture i den tid, der er trængsel i Limfjordstunnelen, siger Harry Lahrmann. Tager det op til efteråret Alligevel tror Per Clausen på projektet. - Hvis man for alvor vil have de her færger til at spille en rolle i transporten i Aalborg Kommune, så tror jeg faktisk, det vil være en kæmpe gevinst at gøre dem gratis, siger han. Ville det være en løsning, som kunne implementeres eksempelvis i morgen? - I princippet, ja. Selvfølgelig er der noget økonomi og kapacitet, vi bliver nødt til at forholde os til. Kapaciteten er ikke enorm, indrømmer Per Clausen. Han og Hans Henrik Henriksen forventer at tage forslaget op med resten af byrådet, når de kommunale budgetforhandlinger begynder til efteråret.

Referat:
Enhedslisten i Aalborg Kommune foreslår, at bilister, der skal krydse Limfjorden, kan komme gratis med færgen. Men trafikforsker tror ikke, det vil hjælpe på presset i Limfjordstunnelen.